**SPECIALIEJI REIKALAVIMAI**

1. Išsilavinimo ir darbo patirties reikalavimai:

1.1. išsilavinimas – turėti ne žemesnį kaip aukštesnįjį išsilavinimą, įgytą iki 2009 metų, ar specialųjį vidurinį išsilavinimą, įgytą iki 1995 metų;

1.2. išmanyti ir gebėti pagal kompetenciją savo darbe taikyti Lietuvos Respublikos įstatymus, Lietuvos Respublikos Vyriausybės nutarimus, Lietuvos Respublikos Ministro Pirmininko potvarkius, Lietuvos Respublikos aplinkos ministro įsakymus ar kitus teisės aktus, reglamentuojančius žemės tvarkymą ir administravimą, žemės reformą, žemėtvarkos planavimą, nekilnojamojo turto kadastrą ir kitus su Skyriaus veikla susijusius teisės aktus;

1.3. gebėti kaupti, sisteminti, apibendrinti informaciją ir teikti išvadas bei pasiūlymus;

1.4. gebėti sklandžiai dėstyti mintis raštu ir žodžiu, išmanyti raštvedybos taisykles;

1.5. mokėti dirbti kompiuteriu „Microsoft Office“ programų paketu.

**FUNKCIJOS**

1. Pagal kompetenciją Skyriaus vedėjui teikia duomenis sprendimų projektams ir rengia reikiamus dokumentus, kad Skyriuje būtų užtikrintas nuosavybės teisių į žemę, mišką ir vandens telkinius atkūrimas, valstybinės žemės sklypų suteikimas nuosavybėn neatlygintinai, grąžinto žemės sklypo ploto padidinimas, žemės sklypų dalių nustatymas;

2. Pagal kompetenciją Skyriaus vedėjui teikia duomenis ir rengia reikiamus dokumentus susijusius su žemėtvarkos planavimo dokumentų rengimo organizavimu, tikrinimu, derinimu ir tvirtinimu, valstybinės žemės patikėtinio funkcijų įgyvendinimu rengiant ir derinant teritorijų planavimo dokumentus, taip pat dokumentus teritorijų planavimo dokumentų rengimo ir įgyvendinimo paslaugų sutartims sudaryti;

3. Sistemina, analizuoja ir teikia informaciją Skyriaus vedėjui, reikalingą sutikimų išdavimui statyti ir naudoti valstybinės reikšmės paviršiniuose vandens telkiniuose laikinuosius nesudėtinguosius statinius, statyti nesudėtinguosius statinius valstybinėje žemėje, kurioje nesuformuoti žemės sklypai, tiesti susisiekimo komunikacijas, inžinerinius tinklus bei statyti jiems funkcionuoti būtinus statinius valstybinėje žemėje, kurioje nesuformuoti žemės sklypai, laikinai naudotis valstybine žeme statybos metu, statyti statinius žemės sklypuose, besiribojančiuose su valstybinės žemės sklypais ar valstybine žeme, kurioje nesuformuoti žemės sklypai, statyti įvairius statinius valstybinėje žemėje, leisti valstybinėje žemėje, kurioje nesuformuoti žemės sklypai, įgyvendinti valstybės, savivaldybės ar ES struktūrinių fondų lėšomis finansuojamu vietos projektus, kuriuos įgyvendinant valstybinėje žemėje nesukuriami nekilnojamieji daiktai, įkeisti valstybinės žemės sklypo nuomos teisę, atlikti valstybinių vandens telkinių tvarkybos darbus;

4. Apdoroja ir sistemina informaciją, reikalingą sprendimų išdavimui suteikti teisę be aukciono ar aukciono būdu naudoti žvejybos plotus valstybiniuose žuvininkystės vandens telkiniuose priėmimui;

5. Pagal kompetenciją Skyriaus vedėjui teikia duomenis ir rengia dokumentus, reikalingus žuvų išteklių naudojimo, atkūrimo ir apsaugos vandens telkinyje priemonių plano tvirtinimui, žemės gelmių tyrimų, planuojamų atlikti valstybinėje žemėje, vietos arba ploto derinimui, sandorių dėl žemės servitutų valstybinėje žemėje nustatymo sudarymui;

6. Pagal kompetenciją dalyvauja nagrinėjant piliečių, kitų asmenų, įstaigų ir institucijų pateiktus prašymus, paklausimus, pareiškimus ir skundus bei Skyriaus darbuotojams ir Skyriaus vedėjui teikia reikiamus duomenis ir informaciją;

6. Sistemina ir teikia informaciją, reikalingą vykdant žemės naudojimo valstybinę kontrolę;

7. Renka duomenis apie valstybinės žemės naudotojus ir nuomininkus;

8. Pagal kompetenciją dalyvauja darbo grupių ir komisijų veikloje;

9. Pavaduoja laikinai negalintį eiti pareigų kitą Skyriaus darbuotoją jo kasmetinių atostogų, laikino nedarbingumo, komandiruočių ar kitais neatvykimo atvejais;

10. Vykdo kitus vienkartinio pobūdžio Skyriaus vedėjo ar pavaduotojų pavedimus, siekiant įgyvendinti Skyriaus strateginius tikslus.